**Projektas**

|  |
| --- |
|  |
| Pagėgių savivaldybės taryba **sprendimas**  **DĖL UAB „PAGĖGIŲ KOMUNALINIS ŪKIS“ ŠILUMOS BAZINĖS KAINOS DEDAMŲJŲ NUSTATYMO** |
| 2018 m. sausio 11 d. Nr. T1-3 Pagėgiai |

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 37 punktu, Lietuvos Respublikos šilumos ūkio įstatymo 2 straipsnio 30 punktu, 32 straipsnio 7 dalies 2 punktu, Šilumos kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96, atsižvelgdama į UAB „Pagėgių komunalinis ūkis“ 2017 m. rugsėjo 15 d. raštą Nr. S-17-121 „Dėl centralizuotos šilumos tiekimo kainos derinimo ir patvirtinimo“,  Pagėgių savivaldybės taryba n u s p r e n d ž i a:

1. Nustatyti UAB „Pagėgių komunalinis ūkis“ centralizuotai tiekiamos šilumos bazinės kainos dedamąsias be pridėtinės vertės mokesčio:

1.1. šilumos vienanarę kainą, išreiškiamą formule – 5,74 + Tkd:

1.1.1. vienanarės kainos pastoviąją dedamąją – 5,74 ct/kWh;

1.1.2. vienanarės kainos kintamąją dedamąją – Tkd.

1.2. šilumos kainos kintamosios dedamosios Tkd formulę:

Tkd= 0,251 + (93,90 x Tkbio ) /(1,047 x 10000), kur:

Tkbio − biokuro kaina 1 pagamintai Eur/tne.

1.3. galiojimą iki 2020 m. gruodžio 31 d.

2. Nustatyti, kad UAB „Pagėgių komunalinis ūkis“ šilumos kainą, apskaičiuotą pagal šio sprendimo 1 punktu nustatytas šilumos kainų dedamąsias, viešai paskelbia UAB „Pagėgių komunalinis ūkis“ interneto svetainėje www.pagegiuku.lt iki einamojo mėnesio 25 dienos ir gali taikyti vartotojams nuo kito mėnesio 1 d.

3. Nustatyti, kad šiuo sprendimu nustatytas bazines šilumos kainų dedamąsias taikyti atsiskaitymui su vartotojais nuo 2018 m. kovo 1 d.

4. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos šilumos ūkio įstatymo 32 straipsnio 7 dalies 2 punktu nustatyta tvarka Valstybinei kainų ir energetikos kontrolės komisijai (Verkių g. 25C, Vilnius 08223).

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė

Administracijos vyriausioji ekonomistė

Dalija Irena Einikienė

Pagėgių savivaldybės tarybos

veiklos reglamento

2 priedas

**DĖL UAB „PAGĖGIŲ KOMUNALINIS ŪKIS“ ŠILUMOS BAZINĖS KAINOS DEDAMŲJŲ NUSTATYMO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Tarybos sprendimo projekto pavadinimas)

**AIŠKINAMASIS RAŠTAS**

**\_\_\_\_\_\_\_\_2018 01 10\_\_\_\_\_\_\_\_\_\_\_\_\_\_**

(Data)

***1. Parengto projekto tikslai ir uždaviniai***

Sprendimo projektas parengtas tikslu nustatyti UAB ,,Pagėgių komunalinis ūkis“ centralizuotai tiekiamos šilumos bazinės kainos dedamąsias, vadovaujantis Lietuvos Respublikos šilumos ūkio įstatymu ir Valstybinės kainų ir energetikos kontrolės komisijos patvirtinta Šilumos kainų nustatymo metodika.

**Kintamąsias sąnaudas** sudaro kuro, elektros energijos, vandens ir kitos technologijai skirtos sąnaudos, kurios kinta priklausomai nuo reikiamo pagaminti ir patiekti į šilumos perdavimo tinklus šilumos kiekio.

**Pastoviąsias sąnaudas** sudaro tokios sąnaudos, kurias įmonė patiria nepriklausomai nuo pagaminto ir vartotojams patiekto šilumos kiekio. Jas sudaro investicinė grąža, nusidėvėjimo (amortizacijos), einamojo remonto, personalo ir kitos sąnaudos.  Šios sąnaudos turi būti kontroliuojamos - į šilumos kainą negali būti įtrauktos nepagrįstos ir dėl neūkiškumo patirtos per didelės sąnaudos.

***2. Kaip šiuo metu yra sureguliuoti projekte aptarti klausimai***

Centralizuotai tiekiamos šilumos kaina paskutinį kartą patvirtinta vadovaujantis 2006- 2007 metų rodikliais, Pagėgių savivaldybės tarybos 2008 m. lapkričio 13 d. sprendimu Nr. T-472 ,,Dėl uždarosios akcinės bendrovės ,,Pagėgių komunalinis ūkis“ šilumos kainų nustatymo“ -5,65 euro ct už kwh (be pridėtinės vertės mokesčio). Per šį laikotarpį absoliučiai pakito didesnioji dalis rodiklių, turinčių tiesioginę įtaką kainai (MMA buvo (550 - 800 Lt) 159 - 231 Eur.

2017 m. iš 90 centralizuotai šildomų butų, 40-iai butų dalis šildymo išlaidų – 8,9 tūkst. Eur buvo kompensuotos.

***3. Kokių teigiamų rezultatų laukiama***

Įmonė už šilumos tiekimo paslaugą gaus pajamas, padengiančias sąnaudas.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta***

Neigiamų pasekmių nenustatyta.

***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą***

***-***

***6. Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti***

***\_***

***7. Ar reikalinga atlikti sprendimo projekto antikorupcinį vertinimą***

Taip

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Sprendimą vykdys UAB ,,Pagėgių komunalinis ūkis“, lėšų projekto įgyvendinimui nereikia.

***9. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

UAB ,,Pagėgių komunalinis ūkis“ pateikė skaičiavimus, reikalingus šilumos bazinės kainos dedamųjų nustatymui (pridedama).

***10. Projekto rengėjas ar rengėjų grupė.***

Administracijos vyr. ekonomistė Dalija Irena Einikienė

***11. Kiti, rengėjo nuomone, reikalingi pagrindimai ir paaiškinimai.***

-

Administracijos vyr. ekonomistė Dalija Irena Einikienė

(Rengėjo pareigos) (Parašas) (Rengėjo varas, pavardė)

